ลูอิส ไวเลอร์

ลูอิส ไวเลอร์ (; 9 กันยายน 2406-16 มกราคม 2461) วิศวกรโยธา ชาวเยอรมันและเจ้า กรมรถไฟ หรือ การรถไฟแห่งประเทศไทย ในปัจจุบันคนที่ 3 ช่วงปี พ.ศ. 2447-2460

นายไวเลอร์ได้เข้ารับราชการในกรมรถไฟในตำแหน่ง เซ็กชั่นเอ็นจิเนียร์ และได้รับพระราชทานเครื่องราชอิสริยาภรณ์ชั้น จัตุรถาภรณ์ช้างเผือก เมื่อวันที่ 26 มีนาคม พ.ศ. 2439 อันตรงกับวันเปิดเส้นทางรถไฟสายแรก กระทั่งมีพระบรมราชโองการโปรดเกล้าฯ ให้นายไวเลอร์เป็นเจ้ากรมรถไฟเมื่อวันที่ 1 กรกฎาคม พ.ศ. 2447 แทนนาย เฮอร์แมน เกิตส ที่ถวายบังคมลาออกจากตำแหน่งเพื่อกลับไปยังบ้านเมือง ประกาศกระทรวงโยธาธิการ (หน้า ๓๓๔) 

กระทั่งวันที่ 5 มิถุนายน พ.ศ. 2460 พระบาทสมเด็จพระมงกุฎเกล้าเจ้าอยู่หัว ได้มีพระบรมราชโองการโปรดเกล้าฯ ให้ พระเจ้าน้องยาเธอ กรมขุนกำแพงเพ็ชร์อัครโยธิน เป็นผู้บัญชาการรถไฟชั่วคราว พระบรมราชโองการ ประกาศ ตั้งผู้บัญชาการรถไฟชั่วคราว  ทำให้นายไวเลอร์พ้นจากตำแหน่งเจ้ากรมรถไฟสายเหนือ จากนั้นในวันที่ 27 เดือนเดียวกันได้มีพระบรมราชโองการโปรดเกล้าฯ ให้ พระเจ้าน้องยาเธอ กรมขุนกำแพงเพชรอัครโยธิน เป็นผู้บัญชาการกรมรถไฟหลวง และโปรดเกล้าฯ ให้นายไวเลอร์เป็นหัวหน้าแผนกวิชาในกรมรถไฟหลวง ประกาศรวมกรมรถไฟสายเหนือกับสายใต้เป็นกรมเดียวกัน และตั้งผู้บัญชาการกรมรถไฟหลวง 

 ดูเพิ่ม 
 รายชื่อผู้ว่าการรถไฟแห่งประเทศไทย

 เครื่องราชอิสริยาภรณ์ 
  พระราชทานเครื่องราชอิสริยาภรณ์ (หน้า ๒๕) 
 พระราชทานเครื่องราชอิสริยาภรณ์

 บรรณานุกรม 
 Rainer Falkenberg: Luis Weilers Briefe aus China (Dezember 1897 – August 1901). Materialien zur Entwicklung in Qingdao und zum Bau der Shandong-Bahn. In: Kuo Heng-yü, Mechthild Leutner (Hrsg.): Berliner China-Studien, Beiträge zu den deutsch-chinesischen Beziehungen, 12 (1986), S. 113–134.
 Luis Weiler: Briefe aus Siam (1892-1898), in: Rainer Falkenberg (Hrsg.): Brief und Tagebuch – Erinnerungen an Asien (Band 1), Talkau 2015
 Luis Weiler: Briefe aus China (1898–1901), in: Rainer Falkenberg (Hrsg.): Brief und Tagebuch – Erinnerungen an Asien (Band 2), Talkau 2016
 Luis Weiler: Briefe aus Siam (1904–1917), in Rainer Falkenberg (Hrsg.): Brief und Tagebuch – Erinnerungen an Asien (Band 4), Talkau 2019

 อ้างอิง 

หมวดหมู่:ชาวเยอรมันในประเทศไทย
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:วิศวกรชาวเยอรมัน
หมวดหมู่:ผู้ว่าการรถไฟแห่งประเทศไทย
หมวดหมู่:บุคคลในประวัติศาสตร์กรุงรัตนโกสินทร์